नेपालमा चिनी दैनिक उपभोग्य वस्तुका रूपमा प्रयोग हुने गर्छ । चिनी उत्पादनका लागि चाहिने एकमात्र प्रमुख कच्चा पदार्थ उखु नै भएकाले यसले मुख्य औद्योगिक तथा नगदे बालीको स्थान ओगटेको छ । यसको खेती औद्योगिक दृष्टिकोणले धेरै तराईमा गरिन्छ । देशभर प्रतिवर्ष २ लाख २० हजार मेट्रिक टन चिनी खपत हुने गरेको भए तापनि आन्तरिक उत्पादकहरूले १ लाख ४५ हजार टनमात्र चिनी आपूर्ति गर्न सकेका छन्, जबकि उनीहरूको कुल क्षमता २ लाख मेट्रिक टन छ । आन्तरिक मागका लागि झन्डै अपुग हुने ७५ हजार टन चिनी भने आयात हुने गरेको छ ।
